tomron87/hebrew-wikipedia-sentences-corpus huggingface dataset:
משמשת כמפקדת המשטרה ברפאבליק סיטי.
סו־יין "סוּ" בייפונג – כשפית אדמה ומתכת, בתה של טוף ואחותה של לין.
בטאר ג'וניור בייפונג – בנם הבכור של סו ובאאטר, ונכדה של טוף.
אוּפָּל בייפונג – בתה של סו ונכדתה של טוף; אשר הופכת לכשפית אוויר ולאחת מנוודי האוויר החדשים.
וינג ו-וי בייפונג – תאומיהם של סו ובטאר.
הואן בייפונג – בנם של סו ובטאר ואחיהם של אופל, וי, וינג ובטאר ג'וניור; אשר עוסק בפיסול באמצעות כשפות מתכת.
אולוואטוסין "טוסין" אייגון הוא כדורגלן בניני-ניגרי המשחק בעמדת החלוץ בקבוצת לוריאן מליגת העל הצרפתית ובנבחרת בנין.
אייגון גדל במחלקת הנוער של ריאל סאפייר הניגרית.
ב-3 במרץ 2017 חתם בוונטספילס מליגת העל הלטבית.
הוא ערך 72 הופעות ליגה במדי המועדון, בהן הבקיע 33 שערים.
ב-2 בספטמבר 2019 חתם אייגון על חוזה לארבע שנים בפ.צ.
הוא ערך 91 הופעות ליגה במדי המועדון, בהן הבקיע 31 שערים.
ב-25 ביולי 2023 חתם אייגון על חוזה לארבע שנים בלוריאן מליגת העל הצרפתית.
אייגון נולד בניגריה לאב ניגרי ולאם בנינית.
ב-24 במרץ 2022 ערך את הופעת הבכורה שלו בנבחרת בנין, בניצחון 4-0 על נבחרת ליבריה במשחק ידידות.
עבדול-נאסיר אולוואטוסין אולוואדויאינסולאמי אדאראביויו , הידוע בשם טוסין, הוא כדורגלן אנגלי ממוצא ניגרי, המשחק בעמדת הבלם בצ'לסי מהפרמייר ליג.
אדאראביויו נולד בלונדון, להורים מניגריה, וגדל בעיר מנצ'סטר.
הוא הצטרף בגיל חמש למחלקת הנוער של מנצ'סטר סיטי.
ובעונת 2015/2016 זומן לראשונה לסגל הקבוצה הבוגרת וישב על הספסל בשני משחקי ליגת האלופות במסגרת שלב הבתים נגד יובנטוס ובורוסיה מנשנגלדבאך.
אדאראביויו ערך את הופעת הבכורה שלו בבוגרים ב-21 בפברואר 2016, כשפתח בהרכב במשחק הגביע בו הפסידה סיטי 1–5 לצ'לסי.
לקראת עונת 2016/2017, ולאחר מינויו של פפ גווארדיולה למאמן, קודם אדאראביויו להרכב הקבוצה הבוגרת.
ב-24 באוגוסט 2016 ערך את הופעת הבכורה שלו באירופה כשעלה כמחליף בניצחון 1–0 על סטיאווה בוקרשט בשלב הפלייאוף של מוקדמות ליגת האלופות, הוא שיחק גם בגביע הליגה בעונה זו, ואף על פי שלא שותף במסגרת הפרמייר ליג הוא זכה להארכת חוזה בסיום העונה.
גם בעונת 2017/2018 לא זכה טוסין לדקות בליגה והוא עלה לשחק רק ב-4 משחקים, שניים בגביע ו-2 בגביע הליגה בו זכתה סיטי.
ב-3 באוגוסט 2018, הושאל טוסין לווסט ברומיץ' אלביון מהצ'מפיונשיפ לעונה אחת.
הוא ערך את הופעת הבכורה שלו במועדון ארבעה ימים לאחר מכן, בתיקו 1–1 נגד נוטינגהאם פורסט.
טוסין ערך 36 הופעות בכל המסגרות במדי וסט ברומיץ' וסייע לה להעפיל לפלייאוף העלייה לפרמייר ליג, לאחר שסיימה את העונה במקום הרביעי בליגה, אך בפלייאוף הפסידה ברומיץ' לאסטון וילה ונותרה בצ'מפיונשיפ.
ולאחר סיום העונה הוא שב למנצ'סטר סיטי.
ב-31 ביולי 2019, הושאל טוסין לבלקברן רוברס לעונה נוספת בצ'מפיונשיפ, ב-10 באוגוסט 2019 הוא ערך את הופעת הבכורה שלו במועדון בהפסד 0–2 לפולהאם.
ב-2 בנובמבר 2019 כבש טוסין את שערו הראשון במועדון ובקריירה הבוגרת שלו בניצחון של בלקברן 2–1 על שפילד וונסדיי.
תקופת ההשאלה שלו הוארכה כדי שיוכל לסיים בבלקברן את העונה שהופסקה זמנית בחודש מרץ עקב מגפת הקורונה, ובסך הכל הוא סיים את עונת ההשאלה שלו בבלקברן עם 3 שערים ב-35 הופעות בכל המסגרות.
ב-5 באוקטובר 2020, חתם טוסין על חוזה ל-3 שנים עם אופציה לשנה נוספת בפולהאם מהפרמייר ליג.
ב-18 באוקטובר ערך טוסין הופעת בכורה בפולהאם ובפרמייר ליג בתיקו 1–1 מול שפילד יונייטד.
הוא השתלב טוב בפולהאם והפך לשחקן הרכב בקבוצה, ואת עונת הבכורה שלו במועדון סיים עם 34 הופעות בכל המסגרות, אך פולהאם ירדה לצ'מפיונשיפ בסיום העונה.
ב-3 בדצמבר 2021 כבש טוסין את שערו הראשון במדי פולהאם בתיקו 1–1 נגד בורנמות'.
והוא שימש תפקיד מרכזי בקבוצה שזכתה באליפות הצ'מפיונשיפ ושבה לפרמייר ליג כשהוא סיים את העונה עם שני שערים ב-44 הופעות בכל המסגרות.
ב-16 בספטמבר 2022 כבש טוסין את שערו הראשון בפרמייר ליג בניצחון של פולהאם 3–2 על נוטינגהאם פורסט.
ואת עונת 2022/2023 סיים טוסין עם שער אחד ב-29 הופעות בכל המסגרות.
בעונת 2023/2024 כבש טוסין 2 שערים ב-25 הופעות בכל המסגרות עבור פולהאם, אך עם סיום העונה שמו נמנה בין השחקנים שיעזבו את המועדון בתום חוזיהם.
ב-7 ביוני 2024, פורסם כי אדאראביויו יצטרף לצ'לסי בהעברה חופשית ב-1 ביולי 2024, ויחתום על חוזה לארבע שנים במועדון.
ב-22 באוגוסט ערך טוסין את הופעת הבכורה הרשמית שלו במדי צ'לסי בניצחון 2–0 על סרבט ז'נבה במסגרת שלב הפלייאוף במוקדמות הקונפרנס ליג.
ב-14 בספטמבר ערך טוסין את הופעת הבכורה שלו בפרמייר ליג במדי צ'לסי בניצחון 1–0 על בורנמות'.
ב-7 בנובמבר, הוא כבש את שערו הראשון עבור צ'לסי בניצחון 8–0 על נואה במסגרת שלב הליגה בקונפרנס ליג.
ב-20 בינואר 2025 כבש טוסין את שער הפרמייר ליג הראשון שלו בצ'לסי בניצחון 3–1 על וולבס.
ואת עונת הבכורה שלו בצ'לסי הוא סיים עם 5 שערים ב-41 הופעות בגל המסגרות, והיה שותף לזכייתה של צ'לסי בגביע העולם למועדונים.
ובקונפרנס ליג שם גם נבחר לנבחרת העונה.
נבחרת העונה בקונפרנס ליג: 2024/2025
טוֹפּוֹגְרַפְיָה הוא תחום בגאוגרפיה, העוסק בחקר צורות פני השטח של כדור הארץ, תיאורן ומיפויָן (מיוונית, טופוס – שטח, גרפיה – רישום).
תחום זה נלמד באוניברסיטה, בתנועות נוער, בחוגי סיירות ובצבא.
יישום מעשי של תורה זו הוא יצירת מפות טופוגרפיות וניווט.
לטופוגרפיה שימושים אזרחיים וצבאיים שונים, ובהם תיור, ניווט וכלי עזר לפעילות צבאית ולהנדסה אזרחית.
הגוף המרכזי האחראי על תחום זה בישראל הוא המרכז למיפוי ישראל (מפ"י).
לכל שיטה של ייצוג פני שטח על נייר יש קשר לטופוגרפיה, בין שצורת השטח תשתקף בצבע, בהצללה או בקווי גובה, ועם זאת מקובל שבמפה טופוגרפית ייצוג צורת השטח נעשה דווקא באמצעות קווי גובה.
מפה טופוגרפית היא מפה שיש בה מידע ויזואלי על צורתו החיצונית של השטח באופן קרוב למציאות באמצעות קווי גובה.
משורטטים בה פרטים לגבי צורתו החיצונית של שטח מסוים, כמו נתוני תבליט, תכסית, גבהים ונקודות גובה אקראיות, תוך הקפדה על פרופורציה בין העצמים ועל תיאור הגודל היחסי שלהם עד רמת פירוט של בניינים, תעלות מים, מערות ומעיינות.
מפה טופוגרפית עשויה לשמש לצרכים אזרחיים וצבאיים, כמו התמצאות בשטח וניווט בו וכלי עזר בהכנה של תשתיות ולפעילות צבאית.
הקושי הגדול ביצירת מפה טופוגרפית היא בתרגום נאמן ומדויק של פני שטח תלת־ממדי לגיליון נייר שיש בו שני ממדים.
ליצירת מפות מדויקות פותחו שיטות שונות של מיפוי.
פוטוגרמטריה – פני השטח מצולמים מן האוויר בתמונות נפרדות בחפיפה של 60%.
לאחר מכן באמצעות חיתוך קרניים מעצמים זהים בתמונות החופפות יוצרים מפה.
צילומים חופפים אלו גם מאפשרים לקבל מבט תלת־ממדי של השטח.
טאכימטריה (מדידה מהירה) – שיטת מדידה ידנית שבה באמצעות מכשירי מדידה שונים מודדים מנקודה לנקודה את המרחק, והזווית האופקית והאנכית גם יחד.
בשיטה זו הדיוק גדול מאוד, ונעשה בה שימוש בעיקר לצרכים ספציפיים ולא ליצירת מפה שלמה.
מיפוי ממוחשב – כיום נהוג להשתמש בשיטה זו, דוגמת DTM (מודל גבהים ספרתי).
במיפוי ממוחשב יוצרים מודל גבהים באמצעות חישוב הגבהים וקווי הזרימה של הגיאיות.
יצירת מפת שטחים נראים באמצעות מדידת נראוּת מנקודות לנקודות אחרות עד שמגיעים לחישוב מפת קווי גובה (לסרטון).
לעיתים משולבות כמה טכניקות ביחד, כמו בישראל שבה הבסיס למפות הטופוגרפיות הוכן באמצעים אנלוגיים, אך כיום עדכונן נעשה באמצעות מיפוי ממוחשב.
תצלום אוויר ולוויין (תצ"א) – תצלום של פני השטח מן האוויר.
יתרונו הוא בכך שניתן להבחין בעזרתו בפרטים עדכניים ובנתונים שאינם נמצאים במפה רגילה.
חסרונו – שקנה המידה שבו מעוות, ואינו יכול לשמש בסיס למדידות.
אורתופוטו (מפתצלום) – תצלום מיושר לפי רשת קואורדינטות, שהוא בעצם הכלאה בין תצלום אוויר ומפה טופוגרפית, שבה בוטלה הפרספקטיבה המעוותת של הצילום ויושרה לקנה מידה של מפה טופוגרפית.
כך מקבלים אפשרות לראות מידע חזותי עם האפשרות למדוד קואורדינטות.
שיטה נוספת לייצג פני שטח היא שימוש בדגם של שולחן חול.
בדגם המוקטן ממחישים את תצורתו של שטח מסוים שמדמה את תוואי השטח בצורתו ולעיתים אף בצבעים ובתכסית.
המגבלה של שולחן חול הוא שניתן להראות בו שטח קטן וקבוע, ולכן הוא שימושי בעיקר ללימוד של טופוגרפיה.
לעיתים נהוג להשתמש בו בצבא כעזר טקטי לתכנון מבצעים או קרבות.
עולם המחשוב מבשר חידושים גם בתחום הטופוגרפיה.
באמצעות תוכנות הדמיה יש כיום אפשרות לראות כל שטח כהדמיה תלת־ממדית.
כך ניתן לקבל מודל קרוב יותר למציאות ולנתח את השטח טוב יותר.
תוכנות אלו משמשות בעיקר ללימוד טופוגרפיה, אבל בעתיד, בשילוב עם מחשב נייד או מחשב כף יד, הן יוכלו להוות תחליף למפה טופוגרפית.
טופוגרפיה מישורית היא צורת שטח שטוחה; טופוגרפיה הררית היא צורת שטח המורכבת מהרים.
בטופוגרפיה מישורית קל להתנייד אך קשה יותר לנווט, בשל העובדה שהתבליט שלה אחיד, וצריך להיעזר בכיוונים, במדידת מרחקים ובתכסית קיימת, אך קל בדרך כלל לנוע בשטח.
בטופוגרפיה מישורית קל להניח תשתיות וקל יותר לקבל מידע על המתרחש בשטח.
לעומת זאת בטופוגרפיה הררית קל יותר לנווט, בשל התבליט הברור שלה, אבל מצד ני הפרשי הגובה היחסיים מקשים מבחינה פיזית על התנועה בשטח.
בטופוגרפיה הררית יכולים להיות הרבה "אזורים מתים" שקשה לקבל מידע לגביהם.
לטופוגרפיה יש גם השפעה על המשקעים, והיא אחד הפרמטרים החשובים המשפיעים עליהם.
כמות המשקעים גדלה ביחס ישר לגובה פני השטח.
ככל שפני השטח גבוהים יותר כמות המשקעים גדולה יותר.
כך למשל בהר מירון, הנמצא באותו קו רוחב של נהריה, אף שהוא נמצא בפנים היבשה (עובדה שהייתה אמורה להפחית את כמות הגשם בו) יורדת בו בממוצע תוספת של 500 מ"מ גשם לשנה לעומת נהריה, מכיוון שהוא גבוה מנהריה בכ-1,200 מטרים.
תבליט – תוואי שטח מוצק, פני השטח הגאולוגי, שאיננו נתון לשינויים כמו הר ומישור.
צורות התבליט במפה מיוצגות בקווים הקרויים קווי גובה, ולכל צורת תבליט צורת קווי גובה אופיינית שיש להכירה.
תבליטי שטח נפוצים הם אלה:
הר או גבעה – אזור שכל כיווניו הכלליים הם כלפי מטה; יופיע במפה לרוב כקו סגור בעל צורה שקרובה לאליפסה או עיגול.
כיפה או פסגה – המקום העליון של ההר; יופיע במפה כעיגול סגור.
שלוחה או כתף – צלע הר או גבעה (שטח ששלושת כיווניו יורדים וכיוון אחד עולה); מיוצג במפה כרצף של קווים גליים.
מכתש – בקע, ההפך מכיפה (כל כיווניו עולים כלפי מעלה); יופיע במפה כעיגול או אליפסה.
גיא או ואדי – ההפך משלוחה (שטח ששלושת כיווניו עולים וכיוון אחד יורד); מיוצג במפה בדומה לשלוחה, כרצף של קווים גליים, אך בכיוון הפוך לשלוחה.
אוכף – חיבור בין שני הרים או גבעות (שטח ששניים מכיווניו עולים, ושניים מכיווניו יורדים).
כיפה סמויה – כיפה שלא מופיעה במפה, מכיוון שהיא חוסה בצילה של כיפה גבוהה ממנה, והפרש הגבהים ביניהן פחות מקו גובה, (במפה של 1:50,000 פחות מ־10 מטרים), מה שלא מאפשר לייחד לה קו גובה משל עצמה.
קו רכס – קו דמיוני המחבר את ההרים ביחד.
קו פרשת המים – קו רכס הגבוה ביותר באזור, שבו המים היורדים באזור מתפצלים לשני צדדיו, וזורמים לכיוונים מנוגדים.
אגן ניקוז – תחום המנקז לתוכו את כל הגיאיות שבאזור.
מזלג ואדיות – חיבור בין כמה ואדיות, בירידה מהם מגיעים לאותו מקום, אבל בעלייה אפשר לטעות ולהיכנס לוואדי הלא נכון ולהגיע למקום אחר מן המתוכנן.
חתך טופוגרפי הוא טרנספורמציה של היטל־העל של השטח המצוין במפה הטופוגרפית להיטל צד, על גבי נייר מילימטרי, דבר הנותן מבט של צופה מן הצד וממחיש לו את הבדלי הגובה.
החתך הטופוגרפי מאפשר חישוב זוויות, קווי ראייה והמחשת התצורה הטופוגרפית של פני השטח.
החתך מתבצע באמצעות שרטוט קו ישר בין שתי נקודות על המפה.
דגימת הגובה בנקודות בעלות שינוי מגמה.
רישום בטבלה של מרחק הנקודות מנקודת ההתחלה, גובהן ופרטים נוספים, ולאחר מכן שרטוט של הנקודות בגרף שציר ה-X שלו מסמל את קנה המידה של המפה וציר ה-Y את גובה השטח.
לטופוגרפיה של השטח נודעה חשיבות גדולה לצורת האכלוס של בני האדם במיוחד בעולם העתיק.
ההתיישבות בהרים הייתה כרוכה בקשיים רבים.
תנאים אקלימיים קשים יותר מאשר בבקעות ובמישור.
ריחוק ממים שזרמו בנהרות או במעיינות.
קושי בתנועה ושינוע של סחורות ומוצרים.
בארץ ישראל בכלל וביהודה ושומרון בפרט אפשר לראות שהכפרים הערביים בנויים רובם בעמקים ומיעוטם בראשי ההרים.
כיום בעידן של התיעוש והטכנולוגיה נודעת חשיבות פחותה לתנאים הטופוגרפיים, מכיוון שבאמצעות המיכון והטכנולוגיה האדם מפצה על התנאים הקשים שבמקומות הגבוהים.
ישנם ארכאולוגים שטוענים כי מבחינה טכנולוגית היישובים ההרריים פיגרו אחרי היישובים שנמצאו בשפלה, בשל הקשיים הקיומיים שהכבידו עליהם.
לטופוגרפיה נודעת חשיבות רבה בלחימה.
לא רק לניוד הכוחות ולהובלתם אלא אף לעצם הלוחמה.
כמעט כל חייל יודע שמעמדות גבוהות ושולטות בראשי גבעות או הרים קל יותר לנהל את הקרב מניהולו מעמדות נחותות בעמקים או בשפלה.
זהו אחד ממקצועות החובה שכל מפקד וקצין צריך לשלוט בו היטב.
לכל צורת שטח יתרונות וחסרונות לגבי כוחות שונים.
חוסר התחשבות בתנאים טופוגרפיים יכול להכריע קרב ואף מערכה.
במקרא ואף בהיסטוריה הצבאית של ארץ ישראל ידוע על טקטיקות שונות שעשו שימוש בטופוגרפיה המיוחדת של אזור מסוים.
כך למשל הפלשתים עם רכבי ברזל שלהם ניסו למשוך את בני ישראל להילחם בעמקים ובמישור, כי בשטח ההררי רכבי הברזל לא היו אפקטיביים.
יותר מאלף שנה לאחר מכן בקרב מעלה לבונה חיכו יהודה המכבי וכוחותיו לכוחות הכבדים של אפולוניוס בסוף המעלה, והכו בהם לאחר שהותשו מהעלייה התלולה.
בעקבות מלחמת לבנון הראשונה הופקה בצה"ל תורת לחימה חדשה להתנהלות של כוחות שריון בשטח הררי לאחר שהתברר כי תורת הלחימה הקודמת לא עמדה במבחן התוצאה.
טוֹפוּ (בקנג'י סיני ויפני: 豆腐, בפין יין: dòufu, ברומאג'י: Tōfu, בקוריאנית: 두부, ברומאקו: dubu) הוא מאכל סויה נפוץ שמקורו בסין.
הטופו עשוי מחלב סויה שעבר תהליך של גיבון (בדומה לאופן בו גבינה מיוצרת מחלב).
במזרח אסיה ובדרום-מזרח אסיה הטופו הוא אחד החלבונים הנפוצים ביותר, ואהוד על ידי אוכלי בשר וצמחונים כאחד.
בעוד במערב הטופו משמש בעיקר כתחליף בשר, במזרח לא נדיר לראות טופו לצד בשר באותה המנה.
את הטופו ניתן להכין במספר דרכים, בהן הקפצה, טיגון בשמן עמוק, אפייה ואידוי וגם נהוג לאכול אותו ללא בישול במרקים שונים.
קיימים מספר סוגים של טופו הנבדלים במרקמם; כך למשל נפוץ טופו קשה אשר מרקמו דומה לשל בשר עוף ומשמש להקפצה ולהכנת שניצל טופו, וישנו גם טופו רך וטופו משי (שמקורו ביפן ומרקמו שונה לחלוטין משאר סוגי הטופו) אותם נהוג לאכול בצורה שמדגישה את מרקמם ללא בישול, לדוגמה במרק מיסו.
הטופו שומר על ערכו התזונתי גם לאחר הקפאה.
הטופו נחשב לאחד ממוצרי הסויה העתיקים ביותר ומקורו בסין.
המסורת הסינית מייחסת את המצאתו ללי אן משושלת האן הקיסרית, דודו ויועצו של הקיסר וו, בשנת 164 לפנה"ס.
על פי מקורות היסטוריים, תהליך ייצורו התגלה ככל הנראה במקרה, כאשר חלב סויה התערבב במלח ניגארי (מגנזיום כלוריד) ויצר גיבון הדומה לגבינה.
עם הזמן, הידע על הכנת הטופו התפשט ליפן, שם נקרא "טוֹפוּ" (豆腐), ובהמשך גם ליתר מדינות מזרח אסיה.
חדירה למערב והפופולריות בתזונה המודרנית
במהלך המאה ה־20, בעיקר בזכות התפתחות הצמחונות והטבעונות במערב, הפך הטופו לפופולרי גם במדינות אירופה ואמריקה הצפונית.
כיום נחשב הטופו לרכיב תזונתי חשוב בתפריטים של תזונה בריאה ומאוזנת, בשל היותו מקור לחלבון מלא, תכולת חומצות אמינו חיוניות ורמות נמוכות של שומן רווי.
טופו גולמי משווק לרוב כקובייה שנראית כמו קוביית גבינה.
לטופו גולמי כמעט ואין טעם, והוא משמש כבסיס להכנת מתכונים שונים.
כיום נמכרים מאכלים שונים על בסיס טופו, שבהם הטופו משמש כתחליף גבינה או כתחליף בשר, ובהם פיצה, קציצות, שניצלונים, קובה, ומאפים שונים.
גידולי הסויה אינם זקוקים לכמויות מים גדולות - הם נחשבים לבעלי צריכת המים הנמוכה ביותר ביחס לערכם התזונתי.
הגידולים אינם זקוקים לקרקע מסוג מסוים, ומתפתחים בקרקעות שונות.
בשנים האחרונות חלה התפתחות גדולה בשיטות גידול הסויה ובהפצתו, זאת בעקבות עליית הדרישה לטופו בקרב הציבור בעולם המערבי שנובעת מסיבות שונות, בהן פתיחות למתכונים מהמטבח המזרח אסייתי, וכמו כן הביקוש לתחליפי בשר או חלב.
טופו קשה (Firm tofu): זהו טופו המשמש להקפצה ונאכל למשל גם בתוך סושי.
טופו זה מתאים להכנת שניצלים ומרקמו דומה יותר לזה של בשר עוף.
טופו רך או טופו משי (Silken tofu): טופו רך הנחתך בקלות (בדומה לרפרפת).
טופו זה נפרס לפרוסות דקות ונאכל בדומה לגבינה.
ניתן להכין ממנו קינוחים כגון מלבי.
הטופו נחשב למקור מצוין של חלבון צמחי איכותי.
הוא מכיל את כל חומצות האמינו החיוניות (למעט מתיונין ברמה מוגבלת), ולכן נחשב ל"חלבון כמעט מלא".
הטופו עשיר בוויטמינים מקבוצת B, מינרלים כמו סידן, מגנזיום וברזל, והוא דל בנתרן ובשומן רווי.
בנוסף לחלבון, הטופו מכיל איזופלבונים שהם תרכובות צמחיות ממשפחת פיטואסטרוגנים, הדומות במבנה שלהן להורמון אסטרוגן.
תרכובות אלה נקשרות לקולטני אסטרוגן בגוף, ולעיתים פועלות כאסטרוגן חלש או כחומר מווסת.
איזופלבונים נקשרו לשיפור תסמיני גיל המעבר אצל נשים, לשמירה על צפיפות העצם ולהפחתת הסיכון למחלות לב.
מחקרים קליניים מצאו כי צריכה של טופו ומוצרי סויה יכולה לסייע בהפחתת כולסטרול LDL ולחץ דם, ושיפור מדדים מטבוליים.
יש עדויות לכך שצריכת טופו עשויה להפחית את הסיכון מפני סוגים מסוימים של סרטן, בעיקר סרטן השד וסרטן הערמונית.
טופ גיר היא תוכנית טלוויזיה בריטית מבית ה-BBC על כלי רכב מנועיים, ובפרט מכוניות.
טופ גיר שמשודרת החל משנת 2002, היא גרסה חדשה של סדרה באותו שם ששודרה החל משנת 1977 עד שנת 2001.
טופ גיר הונחתה ב-22 עונותיה הראשונות על ידי ג'רמי קלארקסון, ריצ'רד האמונד וג'יימס מיי, ומציגה את הסטיג, נהג מרוצים אנונימי.
בתוכנית יש סקירה על מכוניות שונות, ובפרט על מכוניות על כגון בוגאטי ויירון, פגאני זונדה או פרארי 430 אשר מסוגלות להגיע למהירויות של למעלה מ-300 קמ"ש.
בתוכנית מתקיימים מדי שבוע שני מרוצים: Power Lap – בו הסטיג בוחן ביצועי רכב נבחר במסלול של התוכנית, ו"כוכב במכונית במחיר סביר" (Star In a Reasonably-Priced Car), קונספט בו נבחנים מדי שבוע ידוענים תוך כמה זמן יקיפו את המסלול במכונית פשוטה ויחסית זולה (סוזוקי ליאנה שהוחלפה בעונה התשיעית לשברולט אופטרה.
בצילומי הפרק הראשון של העונה התשיעית עבר המגיש ריצ'רד האמונד תאונה קשה במהלך נסיעה ברכב מיוחד בעל מנוע סילון.
האמונד נסע במהירות של 450 קמ"ש ונפצע קשה, אך החלים לחלוטין.
העונה החלה ב-28 בינואר 2007, אחרי שהיא נדחתה מאוקטובר 2006. האמונד חזר להשתתף בפרק הראשון של העונה בו שודרו צילומים מהתאונה.
התוכנית משודרת בישראל בערוצים אגו ו-BBC Prime.
בצילומי העונה ה-22 הכה קלארקסון את אחד המפיקים והושעה מן התוכנית.
יחד איתו פרשו גם מיי והאמונד והתוכנית הושעתה.
באמצע 2015 הודיע ה-BBC כי הוא מתכוון להמשיך לשדר תוכנית בפורמט טופ גיר, אך עם מגישים אחרים.
באמצע 2015 פורסם ששלושת המגישים המקוריים יפיקו תוכנית דומה בשם "המסע הגדול" (The Grand Tour) עבור שירותי הווידאו של חברת אמזון.
במשחק הווידאו פורזה הוריזון 4 (Forza Horizon 4) קיימת משימה המבוססת על התוכנית.
מרוצים כנגד אמצעי תחבורה אחר
בתוכנית הופיעו מספר מרוצים בהם נהג קלארקסון במכונית על מסוימת (כגון הבוגאטי ויירון או מרצדס SLR) כנגד אמצעי תחבורה אחר שאינו מכונית, בו עושים שימוש המגישים הנותרים – מיי והמונד.
בכולם קלארקסון ניצח, לעיתים אף בהפרשים של כמה דקות, קלארקסון מעוניין להוכיח שמכונית פרטית היא תמיד יותר יעילה מאמצעי תחבורה אחר.
בתוכנית טוענים כי המרוצים אינם מבוימים והכול מתרחש בדיוק כפי שהדברים מוצגים, ואת צילומי הרכב מצלמים לאחר המרוץ, בדרך חזרה.
אסטון מרטין DB9 נגד תחבורה באמצעות רכבות מבריטניה למונטה קרלו.
פרארי 612 סקאלייטי נגד מטוס נוסעים מבריטניה להרים האלפים.
מרצדס-בנץ SLR מקלארן נגד מעבורת וסירת מרוצים מבריטניה לאוסלו.
בוגאטי ויירון נגד מטוס פרטי (מדגם ססנה 182) אותו הטיס מיי וכונה על ידי המונד כ"מכונת כביסה מעופפת" מאיטליה ללונדון.
במרוץ, אותו ניצח קלארקסון בהפרש של דקות ספורות, 'מטרת המסע' של המתמודדים הייתה לקחת שתי פטריות כמהין מצפון איטליה למסעדה בלונדון.
קלארקסון לאחר מכן כינה את הניצחון ניצחון חלול, מפני שהוא צריך להעביר את שארית חייו בידיעה שהוא לעולם לא ינהג במכונית הזאת פעם נוספת.
לאחר מכן העלו המגישים השערות לפיהן לעולם לא תיוצר מכונית ביצור סדרתי מהירה כמו זו, בגלל גורמים כמו התחממות כדור הארץ וכו' והמשילו את המכונית למטוס הקונקורד.
בוגאטי ויירון נגד יורופייטר טייפון במרוץ הלוך-חזור בקו ישר לאורך 1600 מטרים (מיל 1).
ניסאן GT-R נגד תחבורה ציבורית לרוחב יפן: כולל רכבת רגילה ורכבת מהירה (320 קמ"ש) ומעבורת.
קלארקסון, שנהג במכונית, ניצח בדקות ספורות אחרי שכיבה בטעות את מערכת ה-GPS.
בתוכנית הופיעו מספר מרוצים בהם מכונית נבחרת התחרתה נגד אתלטים.
פיאט פנדה בה נהג קלארקסון כנגד רץ מרתון בשעת העומס בלונדון.
אאודי RS4 בה נהג המונד במורד הר נגד שני מטפסי הרים מקצועיים, המטפסים היו צריכים לטפס לראש ההר ואחר כך לרדת (המטפסים פשוט צנחו מראש ההר למטה בעשרים שניות) המטפסים ניצחו.
רנו קליאו 3 בה נהג מיי כנגד רוכב אופניים ברחובות הצרים של רובע טירת סאו ז'ורז'ה בליסבון.
פורשה קאיין טורבו S בה נהג המונד כנגד צונח מקצועי של הצבא הבריטי, לאורך מסלול שטח שאורכו 2 מייל (3.2 ק"מ) בקפריסין.
הצונח צנח ממסוק שמוקם בדיוק מעל המונד בנקודת ההתחלה.
טומקאט – רכב שטח מבוסס על שלדה ומרכב של לנד רובר עם מנוע ממכונית ספורט בריטית בו נהג המונד, כנגד קיאק ממונע באיסלנד.
מיצובישי לנסר איוו בה נהג הנינג סולברג (נהג ראלי נורווגי ואחיו של פטר סולברג) כשמיי יושב לידו, נגד נבחרת הבובסלד (מזחלות) של נורווגיה 'מחוזקת' על ידי המונד לאורך מסלולים צמודים שאורכם זהה בלילהאמר, נורווגיה.
פיז'ו 207 בה נהג מיי כנגד שני טרייסורים לאורך רחובות ליברפול.
פורד קה ספורט בה נהג מיי נגד יונת דואר.
מרצדס SL500 השייכת לשחקן הסנוקר רוני או'סאליבן, בה על הסטיג היה להשלים הקפה אחת במסלול התוכנית לפני שאו'סאליבן ירוקן שולחן סנוקר שלם.
אלפא רומיאו 159 בה נהג מיי נגד אתלט.
מיי היה צריך למצוא גשר כדי לעבור את נהר ה"בוץ" כשהאתלט צלח את הנהר.
החל מהעונה השמינית הוטלו על המגישים אתגרים משונים אשר מתקשרים בעקיפין למכוניות.
אתגרים אלו הם בדרך כלל מסוכנים, קשים או כמעט בלתי אפשריים לביצוע.
לפני הצגת האתגר בתוכנית, שואל קלארקסון "How hard can it be?", ומכאן השם.
בדרך כלל לאתגרים אלו יש תוצאות הרסניות ואף אתגר כזה לא עבר בהצלחה.
יצירת מיניוואן עם גג נפתח – המגישים היו צריכים לקנות מיניוואן, לנסר את גגו ואז להתקין בו מנגנון גג נפתח.
המגישים בחרו ברנו אספאס ולאחר התקנת הגג הנפתח נאלצו לנהוג בתוך גן חיות דרך כלוב האריות, ולאחר מכן לעבור במתקן שטיפת מכוניות חדש שעלה מעל למיליון פאונד (קצת יותר משישה מיליון ש"ח).
במהלך השטיפה הגג קרס והמגישים ברחו מהרכב, ולבסוף איכשהו המתקן עלה באש ונהרס.
בניית כלי רכב אמפיבי – על המגישים הוטל אתגר לבנות כלי רכב אמפיבי (רכב שפועל גם ביבשה וגם במים), המונד ביסס את הרכב שלו על ואן ובסופו של דבר הרכב לא הצליח לזוז במים וטבע.
רק מיי הצליח להגיע לסוף המסלול, אך רכבו לא הצליח לעלות לחלוטין על היבשה שוב.
בעונה ה-10 הם קיבלו שוב אתגר לבנות מכוניות אמפיביות רק שהפעם הם התבקשו לחצות את תעלת למאנש ולהפליג מדובר לקאלה.
כל אחד מהם ביסס את הרכב האמפיבי שלו על שכלול של הדגם הקודם שבנה והוסיף המון קצף מוקשה כדי להגביר את הציפה והאטימות למים.
אחרי 4 ניסיונות רק רכבו של קלארקסון הצליח להגיע לצרפת, והם לא הגיעו לקאלה אלא לסאנג גט.
הגשת תוכנית רדיו – המגישים ניסו להגיש תוכנית רדיו לנהגים בת 3 שעות בשידור חי.
הם נחלו כישלון מוחלט ותחנת הרדיו בה הם הגישו ספגה תלונות רבות.
בניית מעבורת חלל – המונד ומיי (בלי עזרתו של קלארקסון שבז לרעיון) ניסו להסב רליאנט רובין למעבורת חלל שתמריא לחלל ותחזור לכדור הארץ בשלום.
בפועל, המגישים לא עשו דבר ונעזרו באנשי מקצוע שהצליחו לשגר את המכונית לגובה רב (מבלי לעבור את האטמוספירה), אך בעיה בניתוק "המעבורת" ממכל הדלק החיצוני גרמה לכך שהמכונית התרסקה לאדמה יחד עם המכל והתפוצצה.
בניית לימוזינות – על המגישים הוטל אתגר להפוך מכונית רגילה ללימוזינה ולקחת נוסע ידוען לטקס יוקרתי.
קלארקסון בנה לימוזינה מפיאט פנדה, המונד בנה לימוזינת ספורט עם גג נפתח (בפועל כל הלימוזינה הייתה פתוחה ופיסת הגג המקורית לא פעלה) מבוססת על MG F ומיי הפתיע כשהלחים את החרטומים של שתי מכוניות, אלפא רומיאו וסאאב.
בסופו של דבר, המונד הגיע בשלום, קלארקסון הגיע כשמכוניתו נחצתה לשניים, אך עדיין נסעה על גלגליה הקדמיים, אך מיי אבד בקצה השני של העיר ומעולם לא הגיע.
בניית מפלסת שלג – שלושת המנחים בנו מפלסת שלג מקומביין חקלאי ובעזרתה פילסו דרך מושלגת בנורווגיה תוך כדי שהם גורמים נזק לחפצים שסביבם.
הוטל עליהם גם לפלס מסלול נחיתה על אגם קפוא למטוס קל ולאחר שכמעט ונסדק הקרח תחתם, הם סיימו לפנות את המסלול.
מכוניות על שעולות פחות מפורד מונדיאו יד שנייה – כל אחד מהמגישים קיבל 10,000 ליש"ט כדי לקנות מכונית על איטלקית בעלת מנוע אמצעי.
קלארקסון קנה מזראטי מראק, המונד קנה פרארי 308 ומיי קנה למבורגיני אורקו.
בסופו של דבר אף אחד לא עמד באתגר סיום המסע.
המנוע במכוניתו של קלארקסון התפורר, במכוניתו של המונד קרסו כל מערכות החשמל והמנוע, ולמכוניתו של מיי התרוקן המצבר.
אתגר הפורשה הזולות של טופ גיר – כל מגיש קיבל 1,500 ליש"ט כדי לרכוש פורשה משומשת.
משימת ההצמדות, בו נדרשו המגישים לנהוג בואן שלהם ולהיצמד כמה שהם יכולים בלי להתנגש במכונית רגילה בה נהגו שני המגישים האחרים: המונד ניצח במשימה בגלל החרטום השטוח של רכבו, קלארקסון התנגש במכונית בגלל אורכו של החרטום של רכבו, ומיי לא הצליח להתקרב למכונית ואיבד 4 מיליון נקודות.
משימת החלפת דלת: קלארקסון הוריד את הדלת באמצעות פתיחתה ועקירתה על ידי התנגשות עם ואן אחר ואת הדלת החלופית הדביק בנייר דבק.
בסוף האתגר המונד ניצח עם 21 נקודות, קלארקסון הגיע למקום שני עם 10.5 נקודות, ומיי הגיע למקום האחרון עם 3,999,993 – נקודות.
אתגר בריטיש ליילנד: על המגישים הוטל לקנות מכוניות של החברה הנ"ל במטרה להוכיח שהן לא גרועות.
הוטלו עליהן משימות שונות כגון הקפה נגד השעון, בדיקת בלם היד בשיפוע תלול, בדיקת נוחות באמצעות התקנת ביצים מעל לנהג כאשר הוא נוסע על דרך חתחתים ובדיקת איכות ההרכבה על ידי מילוי המכונית במים ונסיעה בה עד שהיא מתרוקנת לגובה ההגה.
באתגר ניצח ג'יימס מאי (במכונית של קלארקסון נפלו 2 דלתות).
מדי תוכנית (למעט ספיישלים) מופיע ידוען בתוכנית, אותו קלארקסון מראיין ריאיון קצר בדרך כלל בעל צביון הומוריסטי ומתייחס למכוניות.
כל אורח שמגיע לתוכנית מבצע מספר הקפות אימונים על המסלול הצמוד לאולפן עם הדרכה מהסטיג ולאחר מכן מספר הקפות אימון לבדו.
לאחר מכן בריאיון מציג קלארקסון את ההקפה הטובה ביותר של האורח ואת הזמנים אשר קבע מתעדים על לוח מיוחד.
בשבע העונות הראשונות של התוכנית המכונית בה נהגו הידוענים הייתה הסוזוקי ליאנה.
הליאנה לא עברה שינויים, למעט כלוב התהפכות ומושבי ספורט שהותקנו בה מטעמי בטיחות.
רשימת הסלבריטאים וזמני ההקפות שלהם בסוזוקי ליאנה
החל מהעונה השמינית הוחלפה הסוזוקי ליאנה בשברולט אופטרה (מכונה בבריטניה "לאסטי") וגם הפורמט השתנה.
במקום שכל אורח יקבל מספר הקפות אימון ובתוכנית יציגו את ההקפה בעלת הזמן הטוב ביותר, כעת כל אורח מבצע 5 הקפות אימון כאשר את ההקפה השישית מתזמנים, גם אם לא הייתה ההקפה הטובה ביותר שלו.
בעת חניכת המכונית החדשה, ערכו בתוכנית "יום פתוח" והזמינו מספר סלבריטאים לבצע הקפות במכונית החדשה.
רשימת הסלבריטאים וזמני ההקפות שלהם בשברולט לאסטי
החל מהעונה ה-15 הוחלפה השברולט אופטרה בקיה סיד.
כמעט כל מכונית אשר מופיעה בתוכנית עוברת הקפה מתוזמנת על המסלול של טופ גיר כשהסטיג נוהג בה.
ההקפות הללו נמדדות ונרשמות בלוח מיוחד.
בדרך כלל, לפני שהסטיג בוחן אותן על המסלול אחד המגישים בוחן ומסקר אותן במבחן דרכים רגיל.
הזמנים לא תמיד משקפים את המציאות מפני שהם נמדדים בתנאים משתנים כמו מזג אוויר או יכולתו האישית של הסטיג באותו היום בו נבחנה המכונית.
נכון ל-24 ביולי 2024 המכונית עם התוצאה המהירה ביותר היא פרארי SF90 סטרדלה, עם זמן הקפה של 1:11.3 דקות.
לטבלה המלאה: זמני ההקפות בתוכנית טופ גיר
"הקיר המגניב" הוא לוח שמופיע בתוכנית בו ממיינים המגישים מכוניות לפי מידת ה"קוליות" שלהם.
הקיר מחולק לארבע קטגוריות עליהן מדביקים תמונות של המכונית לפי מידת ה"מגניבות" שלהן בעיני המגישים.
Sub-Zero (מאוד מגניב, "מתחת לאפס")
קטגוריה נוספת לא רשמית היא המקרר של אסטון מרטין.
המגישים החליטו שמכוניות מתוצרת אסטון מרטין הן כל כך מגניבות עד שהן ראויות לפינה משלהן.
אסור לשים אופנועים על הקיר – בפרק הרביעי של העונה התשיעית ניסה המונד אשר ידוע כחובב אופנועים לשים תמונה של אופנוע מסוג דוקאטי 1098 על הלוח.
קלארקסון הגיב לא רק בהורדה של התמונה מן הלוח אלא גם ניסור של כל חלק הקיר שעליו הוצמדה התמונה על ידי מסור חשמלי, וכשהמונד ניסה להסביר, קלארקסון הניף את המסור לעברו ואמר "Run, run or you will be a lot shorter" ("רוץ, רוץ או שתהיה נמוך עוד יותר")
מכוניות על הן בדרך כלל לא מגניבות
מכוניות המונעות בדיזל הן תמיד לא מגניבות
אם אחד המגישים קונה מכונית מסוימת, היא לא מגניבה
מכוניות אירופאיות קטנות הן מגניבות
מכוניות מתוצרת סקודה הן תמיד לא מגניבות
מכוניות היברידיות הן תמיד מאוד לא מגניבות
מכוניות גרמניות, מרצדס ובֶּ.מ.וו בפרט, הן לא מגניבות
מכוניות שהמגיש ג'יימס מיי חושב שהן לא מגניבות הן מגניבות
מכוניות אמריקאיות תמיד לא מגניבות
מכוניות צרפתיות גדולות תמיד לא מגניבות
לעיתים קרובות פונה קלארקסון אל הקהל לשאול את דעתם בנוגע למכונית מסוימת, אם מישהו מהקהל עונה תשובה שלא לרוחו, בדרך כלל קלארקסון יורד עליו אישית, או לחלופין אם אדם שנראה לא מגניב בעיני קלארקסון מסכים איתו, הוא משנה את דעתו.
קורה לפעמים שהמגישים לא מסכימים בדעתם בנוגע למכונית מסוימת.
אם הם לא מצליחים להגיע לפשרה, בדרך כלל קלארקסון שם את המכונית במקום גבוה בלוח כך שהמונד (מפאת גובהו הנמוך) לא יוכל להגיע אליהן, או במקרה מסוים בו ביקש קלארקסון לחרוג מהחוקים ולקבוע כי ה־BMW M6 היא מגניבה, המצב התדרדר לקרב בין קלארקסון והמונד, שנגמר בכך שהמונד לעס את התמונה.
לאחר שפורד הודיעה כי היא תשלח מספר מצומצם של כלי רכב מדגם Ford GT לבריטניה, החליט קלרקסון, שרצה להזמין אחת, להעביר את כל הרכבים מתוצרת פורד לחלקת ה-Sub-Zero בקיר.
ערך ה-Cool Wall בוויקיפדיה האנגלית
כל שנה, בוחרים המגישים את מכונית השנה לפי דעתם.
2004 – פולקסווגן גולף GTI
2006 – למבורגיני גאיארדו ספיידר
2007 – פורד מונדיאו ו-סובארו לגאסי סטיישן
2009 – למבורגיני גאיארדו בלאבוני
הסטיג (The Stig) הוא נהג המרוצים של התוכנית.
תפקידיו של הסטיג הם בעיקר להדריך את הכוכבים במכונית במחיר סביר ולבחון את המכוניות החדשות.
לעיתים הוא מופיע גם בקטעים אחרים בתוכנית, לרוב בתפקיד היתולי, אך לעיתים בתפקיד נהיגה החיוני לקטע.
כמעט שום דבר אינו ידוע על הסטיג.
הוא מופיע תמיד בחליפת מרוצים וקסדה לבנים (בעונה הראשונה הם היו שחורים), כך שהמידע הגופני שידוע עליו מסתכם בגובהו המוערך במטר ושמונים, מהרווח הקטן שבין צווארון החליפה לקסדה אפשר לראות כי הוא לבן ושערו שחור.
לרוב, לפני קטע עם הסטיג מציג אחד המנחים מידע היתולי עליו כמו "אנו חושדים ששמו הפרטי הוא באמת ה (The)", "נאמר לנו כי מבושיו הפוכים" או "ישנה שמועה כי אוזניו לא בדיוק איפה שהן צריכות להיות".
בנוסף, המנחים לא מתייחסים אליו כאנושי (it ולא he).
לצד הסטיג, לעיתים מוצגים בני משפחתו, שגם הם לובשים קסדות וחליפות מרוץ ומומחים בנהיגה בכלי רכב מסוימים.
למשל: בן דודו השמן של הסטיג המומחה בנהיגת משאיות.
כאשר הוא בוחן מכוניות במכונית נשמע ממערכת הסטריאו דברים מוזרים: מוזיקת בארוק, מוזיקת קאנטרי, שיעור ללמידת שפה מסוימת ועוד, הגוררים תגובות מהמנחים.
הדברים שהסטיג שומע משתנים מידי עונה.
בפרק הראשון של העונה ה-13 נחשפה זהותו של הסטיג, אשר לאמיתו של דבר הוא נהג הפורמולה 1 המפורסם מיכאל שומאכר, אם כי בסוף התוכנית נרמז שזוהי בדיחה מתוחכמת.
באותו פרק, זכה שומאכר לקרדיט כאורח בנוסף לסטיג.
ההשערות הנפוצות ביותר הן שה-BBC מזמינה נהגים שונים אשר יככבו בחליפת הסטיג בהתאם לדיסציפלינה שלהם ולאופי הרכב שבו הם יאלצו לנהוג.
תמונות פפראצי שונות כבר חשפו את מיכאל שומאכר, לואיס המילטון, טום צ'ילטון, טיף נידל, דייוויד קולטהרד ומיכאל ברטלס.
בנובמבר 2005 זכתה טופ גיר בפרס אמי הבין-לאומי בקטגוריית "תוכנית בידור ללא תסריט".
בפרק בו הציגו את הפרס לקהל באולפן, התבדח קלארקסון ואמר כי הוא לא היה יכול להגיע לניו יורק לקבל את הפרס מפני שהוא היה עסוק בלכתוב את התסריט לתוכנית.
טופ גיר גם הייתה מועמדת מספר פעמים ואף זכתה בפרס BAFTA וכן בפרס ה-NTA.
+עונהפרקיםתאריך שידור בכורהתאריך שידור סיוםממוצע צופים
לאורך כל שנות פעילות התוכנית, היא ספגה ביקורות רבות ממקורות שונים, למשל שהתוכנית מעודדת נהיגה מהירה וחסרת זהירות.
פעילי איכות סביבה גם מותחים ביקורת על התוכנית בגלל מכוניות העל שבדרך כלל מככבות בתוכנית ומזהמות את הסביבה.
בנובמבר 2005 שודר פרק בו הוצגה הקונספט של המיני בתערוכת הרכב בטוקיו והמונד אמר שהמכונית היא פשוט בריטית, בגלל סט התה האינטגרלי שמוצע במכונית.
קלארקסון לעג לו ואמר שצריכים לייצר מכונית גרמנית דומה, שפנסי האיתות שלה יפעלו בצורת ההצדעה במועל יד להיטלר ושיותקנו בה מערכת ניווט לווייני שמכוונת אל פולין (מתייחס לפלישת גרמניה לפולין ב-1939) ורצועת מאוורר שתחזיק 1,000 שנים (מתייחס לסלוגן של היטלר: רייך אלף השנים).
בעקבות התבטאויות אלו ספג קלארקסון ביקורת רבה בעיתונות הבריטית והגרמנית.
כאשר קלארקסון ניסה להוכיח שלא ניתן להשמיד טנדר מדגם טויוטה היילוקס הוא ריסק אותו לתוך עץ בן 30. ה-BBC נאלץ להתנצל ולפצות תושבים מקומיים ב-250 ליש"ט בעקבות זאת.
באוקטובר 2006 התרסק המגיש ריצ'רד המונד במכונית סילון עם כ-10,000 כ"ס.
התוכנית ספגה ביקורות רבות ונשמעו קריאות לבטלה, אך אחרי שהמגיש התאושש מהתאונה חזרה התוכנית לעונתה התשיעית בינואר 2007.
שלושת המגישים וקלארקסון בפרט מבקרים את מצלמות המהירות שמוצבות בבריטניה והתבטאו כנגד שר התחבורה של בריטניה והשר לבטיחות בדרכים, אך כשהתברר שהוא צופה של התוכנית הוא הוזמן להתארח בתוכניתו וניהל דיון עם קלארקסון בנוגע למצלמות המהירות.
כאשר השר ביצע את ההקפה שלו על המסלול, הציב צוות התוכנית מצלמת מהירות על המסלול וטענו (כבדיחה) כי הוא חייב להם 60 ליש"ט.
בנוסף לתוכנית הטלוויזיה מוציא צוות התוכנית את מגזין טופ גיר.
המגזין הוא מבין מגזיני המוטוריקה המובילים בבריטניה וגרסאות שלו רואות אור גם בסין, צ'כיה, יוון, המזרח התיכון, הפיליפינים, אינדונזיה, קוריאה הדרומית, רוסיה, הולנד, ניו זילנד, תאילנד, הודו, רומניה מלזיה וישראל (נקרא "מכוניות" אבל זאת עריכה ישראלית מאת בית הדפוס של גלובוס ל-Top Gear).
במגזין מופיעים מבחני דרכים אשר בוצעו על ידי המגישים או על ידי כתבים נוספים, טור חודשי של ג'רמי קלארקסון וטור של ג'יימס מיי, ראיונות עם סלבריטאים (דומים לאלו שמופיעים בתוכנית), מדריך למכוניות חדשות ועוד.
החל מ-2004 בוחר צוות המגזין את מכונית השנה (בעבר חלק מהתוכנית אך בגלל בעיות זכויות יוצרים דבר זה ירד).
טופאק אמארו שאקור , נולד כליסיין פאריש קרוקס (Lesane Parish Crooks) המוכר בשמות הבמה 2Pac או Makaveli, היה ראפר, שחקן, משורר ופעיל חברתי אמריקאי.
הוא נחשב בעיני רבים לראפר הגדול ביותר בכל הזמנים.
אקדמאים מתייחסים אליו כאחד מאומני המוזיקה המשפיעים ביותר של המאה ה-20 ופעיל בולט למען אמריקה השחורה.
שאקור נחשב לאחד המוזיקאים המצליחים ביותר בכל הזמנים.
סך מכירות אלבומיו מוערך ביותר מ-75 מיליון עותקים ברחבי העולם.
עבודתו של שאקור התבלטה בגלל התייחסותו לאי צדק חברתי, סוגיות פוליטיות וגזענות כלפי אפרו-אמריקאים.
למרות זאת היה שם נרדף לטקסטים אלימים ול"גנגסטה ראפ", אם כי תמיד סלד מביטוי זה.
שאקור נולד בניו יורק להורים שהיו פעילים פוליטיים בתנועת "הפנתרים השחורים".
התחנך על ידי אימו, אפני שאקור, עבר לבולטימור ב־1984 ולאזור מפרץ סן פרנסיסקו ב־1988. עם יציאת אלבום הבכורה שלו 2Pacalypse Now ב-1991, הפך לדמות מרכזית בסצנת ההיפ הופ המערבית לאור המסרים הפוליטיים בשיריו.
שאקור זכה להצלחה מסחרית נוספת באלבומיו הבאים Strictly 4 My N.I.G.G.A.Z ב-1993 ו-Me Against The World ב-1995. אלבום היהלום שלו All Eyez On Me מ-1996 שהיה גם לאלבום הראשון הכפול באורכו בהיסטוריות ההיפ הופ, נטש את מילותיו המופנמות משיריו הקודמים לטובת "גנגסטה ראפ" עדין.
לצד קריירת היחיד שלו, שאקור היה גם חלק מקבוצת ת'אג לייף (Thug Life), ושיתף פעולה עם אמנים כמו סנופ דוג וד"ר דרה.
במהלך תקופה מאוחרת יותר בקריירה שלו, שאקור נורה חמש פעמים בפתחו של אולפן הקלטות בניו יורק והסתבך משפטית, כולל תקופת מאסר.
הוא ריצה שמונה חודשים בכלא עקב אישומים על תקיפה מינית, אך שוחרר בזמן תקופת המתנה לערעור על הרשעתו ב־1995. במקביל לשחרורו, חתם על חוזה לחברת התקליטים דת' רואו רקורדס (Death Row Records) בבעלות שוג נייט והפך לדמות מרכזית ביריבות בין החוף המערבי לחוף המזרחי בסצנת ההיפ הופ בארצות הברית .
ב-7 בספטמבר 1996 שאקור נורה ארבע פעמים על ידי תוקף לא מזוהה מרכב חולף בלאס וגאס ונפטר לאחר שישה ימים.
לאחר מותו, חברו לשעבר שהפך לאויב, הנוטוריוס בי.
ג'י, נחשד תחילה כאחראי לאור העימות המתוקשר שלהם; נרצח גם הוא באותה הצורה שישה חודשים לאחר מכן במרץ 1997, עת שביקר בלוס אנג'לס.
אלבומו של שאקור שיצא לאור ב־1998 לאחר מותו – Greatest Hits, הוא אחד משני אלבומים שלו; ואחד מעשרה אלבומי היפ הופ בלבד שקיבלו מעמד יהלום בארצות הברית.
חמישה אלבומים נוספים יצאו לאור לאחר מותו של שאקור; כולל The Don Killuminati: The 7 Day Theory שהיה תחת שם הבמה החדש שלו, מקאוולי (Makaveli); שכל אחד מהם זכה למעמד פלטינה בארצות הברית.
ב־2002, הוכנס שאקור למוזיאון ההיפ הופ בארצות הברית .
ב־2017, הוכנס להיכל התהילה של הרוק אנד רול בארצות הברית.
שאקור דורג במקום ה-86 מתוך 100 האמנים הגדולים בכל הזמנים לפי המגזין רולינג סטון, ודורג על ידי MTV במקום הראשון ברשימת אמני הראפ הגדולים בכל הזמנים.
בשנת 2023 הוענק לו כוכב בשדרת הכוכבים של הוליווד.
שאקור נולד בשם ליסיין פאריש קרוקס (Lesane Parish Crooks) במזרח הארלם, ברובע מנהטן שבניו יורק.
בגיל שנה שינתה אימו את שמו ל"טופאק אמארו שאקור" על שם טופאק אמארו השני, מהפכן פרואני מהמאה ה-18. שם משפחתו הגיע מלומומבה שאקור, מוסלמי סוני, לו נישאה אימו ב־1968. השניים התגרשו כאשר התגלה שלומומבה הוא לא אביו הביולוגי של טופאק.
לשאקור אח גדול חורג, מופרים שאקור, ואחות למחצה, סצ'וויה שאקור, הצעירה ממנו בשנתיים.
הוריו של שאקור, אפני שאקור ואביו הביולוגי ויליאם "בילי" גארלנד, היו חברים פעילים ב"פנתרים השחורים" בשנות ה-60 המאוחרות ובה-70 המוקדמות.
חודש לפני הולדתו של שאקור נשפטה אימו בניו יורק כחלק מפרשה פלילית בשם "פנתר 21" וזוכתה מיותר מ־150 אישומים.
חלק מבני משפחתו האחרים של שאקור, אשר היו חברים בארגון הצבאי-מחתרתי בשם "צבא השחרור השחור" (Black Liberation Army), הורשעו במספר עבירות ונכלאו, כולל אביו החורג של שאקור, מוטולו שאקור , שהיה במשך ארבע שנים ברשימת עשרת הנמלטים המבוקשים ביותר על ידי ה-FBI.
מוטולו שאקור נעצר ב־1986 והורשע לאחר מכן בשוד של משאית ברינקס ב-1981 שבמהלכו זוג שוטרים ועובד נהרגו.
הסנדק של שאקור, אלמר "ג'רונימו" פראט , שהיה גם הוא חבר פעיל בפנתרים השחורים, הורשע שלא בצדק בגין רצח מורה במהלך שוד ב-1968. לאחר 27 שנים בכלא, הרשעתו בוטלה בשל כך שהתביעה הסתירה ראיות שהוכיחו את חפותו.
הסנדקית של שאקור, אסאטה שאקור, הייתה חברה לשעבר בארגון הצבאי-מחתרתי "צבא השחרור השחור", הורשעה ב-1977 בגין רצח מדרגה ראשונה של שוטר במדינת ניו ג'רזי.
מאז 2013 ועד מותה ב-2025 הייתה ברשימת הטרוריסטים המבוקשים ביותר על ידי ה-FBI לאחר שברחה מהכלא ב-1979.
בשנות ה־80 לא הצליחה אימו של שאקור למצוא עבודה קבועה והייתה מכורה לסמים.
ב-1984, עבר עם משפחתו מניו יורק לבולטימור, מרילנד.
ביתם היה בית טורי בעל שתי קומות שחולק לשתי יחידות השכרה נפרדות, כאשר משפחת שאקור גרה בקומה הראשונה.
בנובמבר 2023, הרחוב שונה על שמו.
שאקור הצטרף בשנה השמינית ללימודיו לחטיבת הביניים "רולנד פארק", שנה לאחר מכן לתיכון "פאול לאורנס", ושנה לאחר מכן עבר שוב מוסד חינוכי לבית ספר לאומניות בבולטימור, שם למד משחק, שירה, ג'אז וריקוד.
במהלך לימודיו בתיכון, הוא פיתח ידידות קרובה עם השחקנית ג'יידה פינקט סמית', ידידות שנמשכה עד יום מותו.
במהלך שהותו בבית הספר לאמנות, שאקור יצא עם בתו של מנהל המפלגה הקומוניסטית של ארצות הברית בבולטימור, מארי באלדדריג'.
ב-1988 עבר עם משפחתו למארין סיטי שבקליפורניה, פרוור באזור המפרץ של סן פרנסיסקו הנחשב לעני.
את לימודיו בתיכון עשה בעיירה סמוכה אך לא סיים אותם.
למרות זאת, הוסמך לתעודת GED המקבילה למבחני בגרות בארצות הברית.
שאקור החל לכתוב כנער את שיריו הראשונים תחת השם "MC New York".
בסוף 1988, החל להקליט לראשונה את שיריו עם קבוצתו "Strictly Dope".
באותה שנה, החל להשתתף בחוג שירה אצל תושבת שכונתו ממוצא יהודי בשם ליילה סטיינברג .
סטיינברג הכירה מלימודיה בתיכון את אייט'רון גרגורי שהיה מנהל קבוצת ההרכב המוזיקלי דיגיטל אנדרגראונד והביאה את שאקור לחתום הצטרפות לאחר אודישן מוצלח.
שאקור עבד תחילה כעובד במה ורקדן גיבוי להרכב.
בינואר 1991 הופיע לראשונה תחת שם הבמה "2Pac" בסינגל בשם Same Song של הקבוצה.
השיר הופיע בפסקול של הסרט Nothing But Trouble משנת 1991.
משנת 1989 עד 1991, דיגיטל אנדרגראונד הפיקה את ההקלטות הראשונות של שאקור אי פעם עם קבוצתו מהעבר, "Strictly Dope".
ההקלטות התגלו שוב בשנת 2000 ויצאו כאלבום בשם The Lost Tapes: Circa 1989. אמו, אפני שאקור, דרשה בתביעה לעצור את המכירה של ההקלטות אך לבסוף הגיעה לפשרה וההקלטות יצאו עוד פעם בשנת 2007 בשם Beginnings: The Lost Tapes 1988–1991.
בתקופתו של שאקור בדיגיטל אנדרגראונד, יכיר לימים את רנדי "סטרצ'" ווקר , ראפר גם הוא, אשר ייקח חלק באלבום השני של הקבוצה של שאקור, Sons Of The P; השניים יהפכו לחברים טובים ויקליטו שירים רבים לצד הופעות משותפות.
אלבום הבכורה של שאקור, 2Pacalypse Now, יצא בנובמבר 1991 וכלל בין היתר שלושה סינגלים עם קליפים נלווים: Brenda's Got a Baby, Trapped ו-If My Homie Calls.
האלבום מתייחס לסוגיות של הקהילה השחורה והכללית בארצות הברית שעדיין רלוונטיות כיום כגון גזענות, אלימות משטרתית, עוני, הריון מוקדם והתמכרות לסמים.
האלבום יצר מחלוקת חברתית בארצות הברית לאחר שצעיר בן 19 ירה למוות בשוטר שעצר אותו לבדיקה שגרתית בזמן ששמע את השיר Soulja's Story של שאקור, לטענתו; בתגובה, סגן נשיא ארצות הברית דן קווייל קרא לחברת ההקלטות להסיר את האלבום מהחנויות, מעשה שבאופן טבעי רק הגביר את הפופולריות של שאקור.
השיר מתאר את חייו הקשים של צעיר שחור בארצות הברית אשר שוטר עוצר אותו לבדיקה ברכב, והצעיר לבסוף יורה בו.
שאקור הסביר במספר הזדמנויות כי בסך הכול תיאר את החווית של צעירים שחורים בארצות הברית ולעולם לא קרא לאלימות נגד שוטרים.
האלבום קיבל מעמד זהב בארצות הברית בשנת 1995 עם יותר מחצי מיליון עותקים שנמכרו.
האלבום השני של שאקור, Strictly 4 My N.I.G.G.A.Z, יצא בפברואר 1993 ונחשב לאלבום הפריצה שלו שהיה להצלחה מסחרית.
האלבום דורג בשבוע הפתיחה שלו במקום ה-24 במצעד הבילבורד 200. האלבום כולל בין היתר ארבעה סינגלים עם קליפים נלווים: Holler If You Hear Me, I Get Around, Keep Ya Head Up ו-Papa'z Song; בנוסף, שיר אחד של שאקור הוקלט לצד הראפרים אייס טי ואייס קיוב – Last Wordz.
האלבום השיג מעמד זהב בספטמבר 1993 ומעמד פלטינה לאחר מכן באפריל 1995.
בסוף 1993, שאקור הקים את הרכב הראפ "Thug Life" בשיתוף עם אחיו מופרים שאקור, ביג סייק ואחרים.
לפי שאקור, השם של הקבוצה הוא ראשי תיבות של המשפט: "The Hate U Give Little Infants Fucks Everyone".
בתרגום, "השנאה שאתם נותנים לילדים קטנים דופקת את כולם".
זה מייצג את הרעיון שהגזענות והדחיקה שחווה נער שחור משפיעה לרעה על החברה כולה.
הקבוצה הוציאה את האלבום היחידי שלה, Thug Life: Volume 1 בספטמבר 1994 והוא קיבל מעמד זהב.
האלבום היה מחתרתי בסגנונו ולימים יתברר מאחיו של שאקור וביג סייק בריאיון שערכו כי חלק מהשירים הוסרו לאור הביקורת על גנגסטה ראפ באותם ימים.
האלבום הכיל את הסינגל Pour Out a Little Liquor שהופק על ידי ג'וני ג'יי שלעתיד יפיק עם שאקור חלק גדול משיריו.
בנוסף, הסינגל הוא חלק מהפסקול של הסרט Above The Rim מ-1994 בו שאקור משחק.
לבסוף, הקבוצה התפרקה באופן לא רשמי בתחילת 1995 לאחר ששאקור וחבר נוסף בה נכנסו לכלא.
ב-1993, כאשר ביקר בלוס אנג'לס, ביגי סמולס, ראפר מתחיל בזמנו ומוכר רק בברוקלין, ביקש מסוחר סמים מקומי להציג אותו לשאקור.
השניים התחברו במהרה וביקרו אחד את השני כאשר ביגי היה בלוס אנג'לס או שאקור בניו יורק.
במהלך תקופה זאת, שאקור היה קורא לביגי להצטרף אליו לקטעים בהופעות יחד עם הראפר סטרצ'.
לפי הדיווחים, ביגי ביקש משאקור לנהל אותו.
שאקור דחה את ההצעה ואמר לו להישאר עם שון קומבס, ש"יהפוך אותו לכוכב".
אחיו של שאקור אמר בריאיון כי הייתה הצעה מצידו של טופאק שביגי יצטרף להרכב שלו – Thug Life, אך לבסוף ההצעה נפלה אחרי הירי בשאקור בפתחו של אולפן הקלטות בניו יורק ב-1994 בזמן שביגי ופמלייתו היו שם.
ביגי יקים באותה התקופה את קבוצת הראפ שלו, ג'וניור מאפייה (Junior M.A.F.I,A), לצד ליל קים ואחרים.
האלבום השלישי של שאקור, Me Against The World, יצא במרץ 1995 בזמן שהותו בכלא.
האלבום היה במקום הראשון במצעד הבילבורד 200 במשך ארבעה שבועות רצופים ומכר 240,000 עותקים בשבוע הראשון שלו.
בכך הפך שאקור לאמן הראשון שכובש את המקום הראשון במצעד בזמן ריצוי עונש מאסר.
האלבום מאופיין בשירים אפלים שמתארים ייאוש, חוסר תקווה, פרנויה ותיעוב עצמי כגון Lord Knows, If I Die 2Nite ו-So Many Tears.
לעומת זאת, האלבום גם מכיל שירים יותר אופטימיים שמתארים נוסטלגיה כגון Old School ו-Can You Get Away.
האלבום נחשב בעיני רבים ל"יצירת המופת" של שאקור בקריירה שלו ולאחד מאלבומי הראפ הטובים ביותר בכול הזמנים.
האלבום השיג מעמד פלטינה כחודש בלבד לאחר שחרורו ובסוף אותה שנה יציין שני מיליון מכירות.
בזמן ששאקור היה בכלא ב-1995, אמו עמדה להפסיד את הבית שלה.
עקב כך, שאקור ביקש מאשתו באותה הזמן, קישא מוריס (לה נישא בכלא), ליצור קשר עם המייסד של חברת התקליטים דת' רואו רקורדס (Death Row Records), שוג נייט, ולספר לו על המצב.
נייט בתגובה שלח לאימו 15,000 דולר על חשבונו, שאקור צהל בעקבות כך, וביקש להיפגש איתו.
באותו הזמן, היריבות בין חברת התקליטים של נייט, לבין חברת התקליטים של שון קומבס מניו יורק – באד בוי רקורדס (Bad Boy Records), ששם חתום ביגי סמולס, צברה תאוצה.
באוקטובר 1995, נייט ביקר שוב את שאקור ושחרר אותו מהכלא בערבות של 1.4 מיליון דולר בתמורה להצטרפותו לחברת התקליטים והקלטה של שלושה אלבומים.
שאקור חזר ללוס אנג'לס והצטרף לדת' רואו בהמתנה לערעור משפטו מ-1994.
האלבום הרביעי של שאקור, All Eyez On Me, יצא ב-13 בפברואר 1996 והיה לאלבום הכפול הראשון בהיסטוריה של הראפ וההיפ הופ בכלל – ומילא את הדרישה לשתיים מתוך שלושה אלבומים עליה היה חתום שאקור כלפי נייט.
האלבום התבטא בטון יותר מסיבתי לעומת אלבומיו הקודמים והציג שיתוף פעולה בולט בחלק גדול משיריו עם קבוצת הראפ החדשה שלו, האאוטלאוז וסינגלים לצד ד"ר דרה, סנופ דוג ו-נייט דוג.
האלבום כבש את המקום הראשון במצעד הבילבורד 200 ומצעד אלבומי ה-R&B/היפ-הופ ומכר 566,000 יחידות בשבוע הראשון לצאתו וקיבל מעמד פלטינה כחודשיים לאחר צאתו.
הסינגלים California Love ו-How Do You Want It הגיעו למקום הראשון במצעד ה-בילבורד הוט 100. שיר הדיס Hit 'Em Up יצא בצד ב' של השיר How Do You Want It ולא נכלל כחלק מהאלבום.
בשיר, שאקור מאיים בנקמה לכל הקשור לבד בוי רקורדס – ביגי סמולס, שון קומבס, ג'וניור מאפייה, החברה עצמה, וכל הקשורים לסצנת ההיפ הופ המזרחית של ארצות הברית כמו מוב דיפ וצ'ינו אקס אל, שלכאורה התבטאו נגד שאקור בסכסוך בינו לבין ביגי סמולס.
האלבום זכה בפרס אלבום השנה של סצנת הראפ/היפ הופ בשנת 1997 מטעם פרסי המוזיקה של סול טריין ושאקור זכה בפרס אמן ההיפ הופ הטוב ביותר מטעם פרס המוזיקה האמריקאית ב-1997. ביולי 2014 קיבל האלבום מעמד יהלום.
לפני מותו, שאקור הספיק להקליט אלבום סולו חמישי, The Don Killuminati: The 7 Day Theory, תחת שם הבמה מקאוולי (Makaveli).
האלבום הוקלט בקיץ 1996 ויצא באותה שנה, כחודשיים לאחר מותו של שאקור.
הכתיבה, ההקלטה וההפקה של השירים נעשתה בשבעה ימים בלבד.
12 מתוך 21 שירים נכנסו למוצר הסופי.
מנהל יחסי הציבור של דת' רואו דאז, גורג' "פאפא ג'י" פרייס, אמר כי האלבום לא היה אמור לצאת באופן שנעשה, אבל לאחר מותו של שאקור ההחלטה התהפכה.
האלבום הגיע למקום ראשון בטבלאות בשבוע הפתיחה ומקום שני לאלבום עם הכי הרבה מכירות בשבוע הפתיחה באותה שנה.
האלבום קיבל מעמד פלטינה בינואר 1997.
שבעה אלבומים נוספים יצאו לאור לאחר מותו, כול האלבומים הם הפקות ארכיון, שירים אותם שאקור הקליט לאורך השנים:
מספר אלבומי רמיקס נוספים יצאו לאורך השנים המכילים גרסאות חלופיים לשירים ששאקור הקליט, חלקם התפרסמו בצורה לא רשמית ולא כחלק מאלבום; המפיק ג'וני ג'יי העריך בריאיון שבוצע עימו בשנת 2006 כי הקליט עם שאקור בין 100 ל-150 גרסאות חלופיות לשיריו.
בסוף 2021 פורסם כי דיסק קשיח המכיל לכל הפחות שיר אחד של שאקור שלא פורסם לצד תמונות וסרטונים שלו מוצע למכירה בין 600 אלף ל-1.2 מיליון דולר.
35 שניות מהשיר פורסמו ברשת.
ההופעה הראשונה של שאקור כשחקן הייתה ב-1991 בסרט Nothing But Trouble כהופעת אורח.
בשנת 1992 כיכב בסרט Juice בתפקיד של צעיר לוחמני בשם בישופ לצד עומאר אפס.
בשנת 1993, שאקור כיכב בסרט Poetic Justice לצד ג'נט ג'קסון בבימויו של ג'ון סינגלטון.
סינגלטון פיטר את שאקור מסרטו Higer Learning שיצא לאקרנים ב-1995 לאחר מעצרו של שאקור לאור דרישה של חברת ההפקות.
לסרט נוסף של סינגלטון משנת 2001, Baby Boy , התפקיד הראשי יועד לשאקור.
לבסוף, סצנה בסרט מתעדת ציור קיר של שאקור ושירו Hail Mary מתנגן ברקע.
הבמאי אלן הוג'ס ליהק את שאקור לדמות "שאריף" לסרט מ-1993, Meance II Society , אך שאקור לא היה מרוצה מהדמות באופן עקבי ולבסוף ויתר על התפקיד.
כמה חודשים אחר כך, השתיים נתקלו אחד בשני בלוס אנג'לס ושאקור הואשם בתקיפה והורשע מאוחר יותר.
בראיון טלוויזיוני טען שאקור כי ניגש לדבר עם הוג'ס ואחיו, הרוחות התלהטו והסיטואציה הדרדרה לאלימות מצידם.
בשנת 1994, שאקור שיחק את הגנגסטר "בירדי" בסרט Above The Rim .
שאקור שיחק בשלושה תפקידים ראשיים נוספים בסרטים שיצאו לאחר מותו – Bullet , Gridlock'd ו-Gang Related , אותו שאקור הספיק לסיים ימים אחדים לפני מותו.
נוסף על כך, הבמאי ג'ורג' לוקאס שקל ללהק את שאקור לתפקיד מייס וינדו בסרט מלחמת הכוכבים - פרק 1: אימת הפנטום.
ג'קסון, איתו שיחק בסרט Juice משנת 1992, שיבקש ממנו לבוא לאודישן.
זה לא הספיק לקרות לאור מותו של שאקור ואת התפקיד קיבל ל.
תיק תקיפה מינית, עונש מאסר, ערעור ושחרור
בנובמבר 1993, שאקור ושני גברים נוספים הואשמו במעשה סדום באישה בסוויטה של שאקור בניו יורק.
לטענתה, בשלב מסוים שהייתה לבדה עם שאקור בחדר בסוויטה השלושה נכנסו וביחד עם שאקור הכריחו אותה לבצע מין אוראלי באדם הלא מזוהה, אגננט ושאקור.
שאקור הכחיש בתוקף את ההאשמות על אונס ובריאיון לתוכנית של ארסניו הול בפברואר 1994 אמר שזה "מטריד" אותו שאישה מאשימה אותו בדבר כזה לאור העובדה שגדל בבית של נשים והוקף בנשים כל חייו.
בריאיון שנערך עימו בכלא ב-1995 נתן את גרסתו המלאה לאירוע וטען כי האישה הוזמנה באותו לילה לחדר על ידי אגננט ובשלב מסוים שאקור והיא נכנסו לחדר לבדם והיא עשתה לו עיסוי.
לאחר מכן, השלושה נכנסו לחדר והעירו להם הערות מיניות.
שאקור הרגיש לא בנוח ויצא מהחדר לבדו בזמן שפולר אמר לו שהפובליציסטית שלו ממתינה כבר זמן מה לפגוש אותו ומחכה בחדר נוסף בסוויטה.
הפובליציסטית אף העידה במשפטו ותמכה בגרסתו.
שאקור הואשם גם בהחזקת שני אקדחים שלא כחוק אשר נמצאו בחדרו במלון בזמן המעצר.
שאקור יטען בעתיד כי האקדחים, אם כי ארבעה במספר, היו שייכים לביגי סמולס ולאדם נוסף שהיה איתו בחדר.
לאחר שהאישום של אגננט הופרד וקיבל משפט משלו, שאקור היה משוכנע כי אגננט "סידר אותו" (ולימים, יטען דרך שירו "Against All Odds" כי אגננט שיתף פעולה עם ה־FBI) והכיר את המתלוננת מלפני ההכרות של שאקור איתה ואף אמר זאת בריאיון לעיתון מקומי.
שאקור אף יראה באגננט לאחראי בירי בו כמה ימים לאחר אותו ריאיון.
ב-1 בדצמבר 1994 שאקור זוכה מאישום בגין מעשה סדום ושני אישומים נוספים של החזקת נשק שלא כדין, אך הורשע בגין שני אישומים של ניצול מיני מדרגה ראשונה בשל "נגיעה בכוח בישבן של האישה" בחדר מלונו.
מושבעים במשפטו אמרו כי היעדר ראיות מנע הרשעה במעשה סדום.
עורך הדין של שאקור תיאר את ההרשעה כ"לא מקובלת" וקביעת הערבות ב-3 מיליון דולר כ"בלתי אנושית".
לאחר ההרשעה של שאקור, התיק של אגננט נסגר בעסקת טיעון ללא כלא.
שעוזרת התובע המחוזי, מליסה מורגס, שניהלה את התיק נגד שאקור, נשאלה מדוע המשפט של אגננט הסתכם בצורה רכה יותר, ענתה כי "המתלוננת סירבה לעבור את זה עוד פעם".
למרות זאת, המתלוננת הגישה לאחר מכן תביעה אזרחית נגד שאקור בסך 10 מיליון דולר אשר הוסדרה בפשרה.
שאקור לא הצליח להפקיד את הערבות של 3 מיליון דולר כדי לשמור על עצמו חופשי עד גזר הדין והסגיר את עצמו לרשויות במחלקת הכלא של בית החולים בלוויו בניו יורק ב-23 בדצמבר 1994. באותו זמן, הוא עדיין החלים מפציעותיו לאחר שנורה בפתחו של אולפן הקלטות ב-30 בנובמבר.
ב-7 בפברואר 1995 נגזר עליו בין 18 חודשי מאסר ל-4 וחצי שנים בכלא למרות רצונה של התובעת לעונש מקסימלי של 7 שנים.
במרץ 1995 שאקור הועבר לבית כלא שמור.
ב-29 באפריל 1995 נישא לחברתו קישא מוריס, השניים ביטלו את הנישואים לאחר עשרה חודשים ביחסים טובים.
ב-12 באוקטובר 1995 שוחרר שאקור מהכלא על ידי שוג נייט, מייסד חברת התקליטים דת' רואו רקורדס, בערבות של 1.4 מיליון דולר, בזמן המתנה לערעורו במשפט.
ב-31 באוקטובר 1993 שאקור נעצר באטלנטה בגין תקיפה בנסיבות מחמירות לאחר שירה לעבר שוטרים בלבוש אזרחי וגרם לפציעתם.
המשטרה טענה כי השוטרים, זוג אחים, כמעט ונדרסו על ידי עובר אורח; התפתח ויכוח ובאותו הזמן שאקור ופמלייתו שהיו בסביבה התקרבו לעברם לאחר שיצאו ממכוניותיהם.
המשטרה הודתה כי אחד השוטרים כיוון אליהם אקדח.
שאקור בתגובה ירה לעבר השוטרים שלוש פעמים וגרם לפציעתם בבטן ובישבן ולאחר מכן עזב את הזירה; הוא נעצר יום אחר כך.
במהלך המשפט התברר כי השוטרים נשאו אקדחים שגנבו מחדר ראיות והיו תחת השפעת אלכוהול בזמן המקרה.
כתוצאה מכך האישומים נגד שאקור בוטלו ואחד השוטרים עזב את המשטרה לאחר שבעה חודשים.
כול אחד מהאחים הגיש תביעה אזרחית נגד שאקור, כשהראשונה מסתיימת בפשרה מחוץ לכותלי בית המשפט והשנייה מזכה את השוטר אוטומטית ב-210,000 דולר לאחר מותו ב-1998 לאור אי התייצבותם של עורכי הדין מטעם אחוזתו.
ב-22 באוגוסט 1992 שאקור הופיע בפסטיבל במרין סיטי שבקליפורניה ונשאר לאחר מכן על מנת לחלק חתימות למעריצים.
בשלב מסוים חבורת אנשים קראו בכינויי גנאי לעברו של שאקור בשל התבטאויותיו על מרין סיטי, עיר שבה גדל, בריאיון שבוצע עימו ושודר בטלוויזיה.
אחד מהאנשים חבט בפניו של שאקור, מה שהצית תגרה בין אותה חבורה לשאקור ואנשיו, ויריות החלו להישמע.
בתקרית נהרג ילד בן 6 כ-90 מטרים משם אשר רכב על אופניו.
על פי דיווחים, בדיקה בליסטית הראתה כי האקדח ממנו נורה הקליע היה שייך לשאקור, אם כי מעולם לא הוגשו נגדו אישומים.
שאקור לכאורה שלף אקדח אותו החזיק ברישיון והפיל אותו על הקרקע; אחיו, מופרים שאקור, הרים אותו, ולאחר מכן נפלט הכדור שהרג את הילד.
הוריו של הילד הגישו תביעה אזרחית נגד שאקור ב-1995 והתיק נסגר מחוץ לכותלי בית המשפט בפשרה שמעורכת בין 300,000 ל-500,000 דולר.
בריאיון למגזין Vibe ב-1995 שנערך בזמן שהותו בכלא שאקור מנה בין היתר את ג'יידה פינקט סמית', מיקי רורק ומדונה בין האנשים שדואגים לו.
בשנת 2015 אישרה מדונה כי הייתה במערכת יחסים עם שאקור.
שאקור התחבר בזמן לימודיו בתיכון עם השחקנית ג'יידה פינקט סמית' ועזר לה לקבל את התפקיד הקולנועי הראשון שלה בסרט Meance II Society מ-1993. היא בתורה סייעה לשאקור לקבל תפקיד אורח בסדרת הטלוויזיה עולם אחר באותה השנה.
פינקט סמית' מופיעה בשני וידאו קליפים של שיריו של שאקור, Keep Ya Head Up ו-Temptations.
ב-1995 תרמה 100,000 דולר עבור ערבות שחרורו של שאקור מהכלא; ואף חשפה כי שאקור הציע לה נישואים בזמן שהותו בכלא.
ב-1993, כאשר שוטרים פשטו על חדר המלון של שאקור בניו יורק עקב האשמות לתקיפה מינית, הוחרמה קלטת המתעדת את שאקור מקיים יחסי מין עם החברה שלו דאז, ד'זייר סמית'.
בראיון מצולם שנערך עימה ב-2022 אמרה כי לא הייתה קטינה או תחת השפעת אלכוהול בזמן המעשה וכי השוטרים "הוציאו את זה מפרופורציה" ולחצו עליה להתלונן נגדו על מנת להוכיח "דפוס התנהגות".
ב-29 באפריל 1995 בזמן שהותו בכלא, שאקור נישא לחברתו באותו הזמן, קישא מוריס.
הם ביטלו את הנישואים ביחסים טובים לאחר כעשרה חודשים.